**952-2022**

|  |  |
| --- | --- |
| **23.11.**  **srijeda** | Sastanak sa grupom u Sukoišanskoj ulici u 02,00 sata. Transfer do zračne luke u Dubrovniku i prijava na let za Istanbul u 8,55 sati. Slijetanje u zračnu luku u Istanbulu je predviđeno u 12,50 sati po lokalnom vremenu. Ukrcaj u autobus i odlazak do hotela. Smještaj i kraći odmor. Po želji grupe odlazak u orijentacijsku šetnju sa voditeljem putovanja ( pješice i javnim gradskim prijevozom ). Povratak u hotel. Noćenje. |
| **24.11.**  **četvrtak** | Doručak. Odlazak u razgled ***Istanbula*** u pratnji lokalnog vodiča: razgled ***Plave džamije,*** najveličanstvenije džamije u Istanbulu. Pravo ime joj je *džamija Sultana Ahmeda*, a naziv *Plava džamija* je dobila zbog prekrasnih plavih, zelenkastih i bijelih pločica na nižim zidovima džamije, ***Aja Sofija – Crkva Sv. Mudrosti***, najpopularnija turistička atrakcija Istanbula i odnedavno opet džamija. Mogućnost organiziranog posjeta ***Topkapi palači*** - kompleks palača u kojem su preko 400 godina vladali otomanski sultani, a danas je pretvorena u muzej i ***Cisterna bazilike*** – najljepši i najveći antički rezervoar pitke vode ispod grada. Odlazak do ***Grand Bazaar-a***, najveće tržnice na svijetu sa više od 5000 trgovina, poznatih po prodaji zlata, tkanina, keramike i suvenira. Slobodno vrijeme za kupovinu. Po želji grupe mogućnost odlaska na tipičnu tursku večeru na brodu uz program. Povratak u hotel. Noćenje. |
| **25.11.**  **petak** | Doručak. Po želji grupe odlazak na cjelodnevni izlet u pratnji lokalnog vodiča uz uključen posjet raskošnoj palači ***Dolmabahce***, nekadašnjoj sultanskoj rezidenciji i krstarenje Bosporom Tijekom plovidbe možete uživati u pogledu na carske palače, ljetnikovce, i tvrđave koje su gradili osmanski velikodostojnici. Iskrcaj s broda i odlazak na ručak u jedan od brojnih restorana. Nakon ručka odlazak do ***Misir Carsisi***, poznate tržnice začina. Slobodno vrijeme za  osobne programe. Povratak u hotel. Noćenje. |
| **26.11.**  **subota** | Doručak. Mogućnost odlaska na cjelodnevni izlet u pratnji lokalnog vodiča u posjet azijskom dijelu grada. Vožnja autobusom Bosporskim mostom, jednim od dva viseća mosta koji spajaju Europu i Aziju. Odlazak do *Camidza Vidikovca* odakle se pruža prekrasan pogled na *Zlatni rog* – srce Istanbula. Nastavak vožnje do rezidencijalne četvrti Kadikoy i Bahariye Caddesi, ulice prepune trgovinama i restoranima. Slobodno vrijeme za kupovinu i osobne programe. U dogovoreno vrijeme organizirani prijevoz do zračne luke. Prijava na let za Dubrovnik u 19,45 sati po lokalnom vremenu. Slijetanje u dubrovačku zračnu luku u 19,35 sati. Ukrcaj u autobus i polazak prema Splitu uz kraće stajanje na putu. Dolazak na početnu stanicu u večernjim satima. |

**CIJENA ARANŽMANA:**

|  |  |
| --- | --- |
| Uplata rezervacije: **2.200,00 kn -292,00 eur**  (promjenjiva stavka ovisna o cijeni zrakoplovne karte)  nadoplata za 1/1 sobu: 750,00 kuna – 99,54 eur  Mogućnost obročne otplate karticama | **20 – 24 putnika 2.090,00 kuna (277,39 €)**  **15 – 19 putnika 2.290,00 kuna (303,94 €)**  **10 – 14 putnika 2.490,00 kuna (330,48 €)** |

|  |
| --- |
| **Program uključuje**: transfer autobusom na relaciji Split-Zračna luka Dubrovnik-Split, transfere u Istanbulu autobusom na navedenim relacijama, smještaj u hotelu 3\* u Istanbulu na bazi 3 noćenja s doručkom, razgled Istanbula u pratnji lokalnog vodiča, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja.  **Program ne uključuje**: prijevoz zrakoplovom Dubrovnik-Istanbul-Dubrovnik sa uključenim zrakoplovnim pristojbama, 1 kom ručne prtljage do 8kg i 1 kom predane prtljage do 23 kg – **2.200,00 kn – 292,00 eur** (cijena zrakoplovne karte na dan objave programa), ulaznicu za Topkapi palaču s lokalnim vodičem i ulaz u Cisterne – 50 €, ulaznica za Dolmabahce palaču uz stručno vodstvo i slušalice: 40 €, krstarenje Bosporom u pratnji lokalnog vodiča i ručak u restoranu: 55 €, izlet Azijski dio gradasa uključenim prijevozom i lokalnim vodičem – 30 €, Turska večerna brodu sa programom: 45 € (cijene za navedene izlete su informativne ovisno o broju prijavljenih putnika), ulaznice za muzeje i kulturno-povijesne spomenike koji nisu navedeni u programu, obroke koji nisu navedeni programom, karte javnog gradskog prijevoza, policu osig. od rizika otkaza putovanja, troškove koji nisu predviđeni programom kao i troškove osobne prirode.  **Preporuka:** uplata police rizika otkaza putovanja: **140,00 kn -** 18,58 eur (plativo isključivo kod uplate rezervacije)  **ZA OVO PUTOVANJE POTREBNA JE VAŽEĆA PUTOVNICA KOJA MORA BITI VALJANA MINIMALNO 6 MJESECI OD DATUMA POLASKA NA PUTOVANJE** |